
ΑΠΟΦΑΣΕΙ Σ 

Αριθ. 6971 (1) 

Καθορισμός του τρόπου λειτουργίας του Ευρωπαϊκού 
Λαχείου 2000 (Δ' Ειδική Έκδοση Λαϊκού Λαχείου). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 ΑΝ 339/1936 «Περί Κρατι¬ 
κών Λαχείων». 

2. Τις διατάξεις του άρθρου 2 ΑΝ 2038/1939 «Περί τρο¬ 
ποποιήσεων των διατάξεων περί Κρατικών Λαχείων». 

3. Τις διατάξεις του άρθρου 10 παρ. 3 Ν 2515/1997 (ΦΕΚ 
154/τ.Α/25.7.97) '«Άσκηση επαγγέλματος Λογιστή - φορο¬ 
τεχνικού, λειτουργία ΣΟΕ και άλλες διατάξεις». 

4. Τις διατάξεις του άρθρου 93 ΠΔ 284/1988 «Οργανι¬ 
σμός του Υπουργείου Οικονομικών (ΦΕΚ 128 και 165Ατου 
1988). 

5. Τη σύμφωνη γνώμη της Επιτροπής Διοίκησης Κρατι¬ 
κών Λαχείων όπως διατυπώθηκε στις συνεδριάσεις της 
1.2.2000, 30.5.2000 και 18.6.2000. 

6. Την υπ’ αριθ. 1043053/ 483/ Α0006/9.5.2000 (ΦΕΚ 
622/τ.β'/10.5.2000) απόφαση του Υφυπουργού Οικονομι¬ 
κών «Μεταβίβαση αρμοδιοτήτων ... Υπουργείου Οικονο¬ 
μικών». 

7. Το γεγονός ότι δεν δημιουργείται δαπάνη για τον 
Κρατικό Προϋπολογισμό. 

Εγκρίνουμε το πρόγραμμα λειτουργίας του Ευρωπαϊ¬ 
κού Λαχείου 2000 (Δ' Ειδική Έκδοση Λαϊκού Λαχείου) που 
έχει ως ακολούθως: 


1. Έκδοση του Λαχείου 

Για την 4η Ειδική Έκδοση του Λαϊκού Λαχείου για την 
Ευρωπαϊκή κλήρωση της ΕΕΙΒΟΡΕΑΝ ΕΟΤΤΕΠΙΕ5 2000 
με τίτλο «ΕΥΡΩΠΑΪΚΟ ΛΑΧΕΙΟ 2000» θα εκτυπωθούν εν¬ 
νέα (9) σειρές Λαχείων ή και όσες περισσότερες θα απαι¬ 
τηθούν, από εκατό χιλιάδες (100.000) γραμμάτια η κάθε 
σειρά. Από τις σειρές που θα τυπωθούν θα κυκλοφορή¬ 
σουν μόνον όσες, ανάλογα με τη ζήτηση, θα κρίνονται 
αναγκαίες. 

Η κλήρωση θα διενεργηθεί δημόσια ενώπιον της Επι¬ 
τροπής Διοίκησης Κρατικών Λαχείων την 14η Οκτωβρίου 
2000 ημέρα Σάββατο στην αίθουσα κληρώσεων της ΔΚΛ 
και σε ώρα που θα ορίσει με απόφαση της η Επιτροπή Δι¬ 
οίκησης Κρατικών Λαχείων. 

Με απόφαση της Επιτροπής Διοίκησης Κρατικών Λαχεί¬ 
ων για ειδικούς λόγους ή λόγους ανωτέρας βίας δύναται 
να μετατεθεί η ημερομηνία διεξαγωγής της κλήρωσης. 

2. Τιμή πώλησης των γραμματίων του Λαχείου 

Η τιμή πώλησης κάθε γραμματίου ορίζεται σε χίλιες 
(1.000) δρχ. Πώληση γραμματίων σε τιμή μεγαλύτερη ή 
μικρότερη απαγορεύεται. 

3. Αριθμός γραμματίων του Λαχείου 

Τα γραμμάτια του Λαχείου θα φέρουν αριθμούς από 1 
έως 100.000. 

4. Χαρακτηριστικά των γραμματίων του Λαχείου 

Τα γραμμάτια του Λαχείου στη μία άψητους θα φέρουν, 
εκτός από τον αριθμό τους, το έμβλημα του κράτους, τον 
τίτλο του λαχείου, το λογότυπο της ΕΙΙΒΟΡΕΑΝ 
ΕΟΤΤΕΒΙΕ8, την ημερομηνία έκδοσης, αύξοντα αριθμό 
της έκδοσης, την ημερομηνία κλήρωσης, τη σειρά στην 
οποία ανήκουν, την προθεσμία μέσα στην οποία πρέπει να 
εμφανισθούν για πληρωμή των κερδών, την τιμή πώλη¬ 
σης, καθώς και τις υπογραφές του Υπουργού των Οικο¬ 
νομικών και του Διευθυντή της Διεύθυνσης Κρατικών Λα¬ 
χείων. Στην άλλη όψη τους θα φέρουν εκτυπωμένα κείμε¬ 
να σχετικά με το λαχείο. 

Στο συνεκτυπούμενο στέλεχος θα εκτυπωθούν τα απα¬ 
ραίτητα διακριτικά στοιχεία των γραμματίων. 

5. Πώληση των γραμματίων του Λαχείου 

1. Η πώληση των γραμματίων του Λαχείου θα ενεργείται 
από τη Διεύθυνση Κρατικών Λαχείων σε ποσότητες του- 

λάχιστον είκοσι πέντε (25) γραμματίων, καθώς και σε πολ¬ 
λαπλάσια του αριθμού αυτού ως κατωτέρω: 

Α) Με μετρητά: Από το Ταμείο της Δ/νσης Κρατικών Λα¬ 
χείων σε όλους. 

Β) Με πίστωση σε Πράκτορες Κρατικών Λαχείων και Λα¬ 
χειοπώλες, με τις εγγυήσεις που προβλέπονται από τις 
εκάστοτε ισχύουσες ειδικές διατάξεις του Κανονισμού 
Ίδρυσης και Λειτουργίας Πρακτορείων Κρατικών Λαχεί¬ 
ων. 

2. Δεν υφίσταται χρονικό όριο ισχύος των εγγυητικών 
επιστολών και των αυτούσιων παρακαταθηκών για την 
παραλαβή με πίστωση της συγκεκριμένης έκδοσης του 
λαχείου. Επίσης δεν υπάρχει όριο ανώτατης πίστωσης 
για τη συγκεκριμένη έκδοση. Τα γραμμάτια που θαπωλη- 
θούν με πίστωση πρέπει να εξοφληθούν το αργότερο μέ¬ 
χρι 14 Νοεμβρίου 2000. 

6. Παρεχόμενη προμήθεια 

1. Σε όσους αγοράζουν γραμμάτια του Λαχείου για με¬ 
ταπώληση παρέχεται προμήθεια η οποία ορίζεται -γενικά- 
σε ποσοστό 12% επί της ονομαστικής αξίας των αγορα- 
ζομένων γραμματίων. 

Επίσης χορηγείται πρόσθετη προμήθεια επί της ονομα¬ 
στικής αξίας των αγοραζομένων γραμματίων σε πράκτο¬ 
ρες και λαχειοπώλες, εφόσον διατεθούν τουλάχιστον 
200.000 γραμμάτια, σύμφωνα με την παρακάτω κλίμακα: 

Για πωλήσεις μέχρι και 200.000 γραμμάτια πρόσθετη 
προμήθεια 1%. 

Για πωλήσεις πάνω από 200.001 και μέχρι 300.000 
γραμμάτια πρόσθετη προμήθεια 2% και μόνο για το κλι¬ 
μάκιο αυτό. 

Για πωλήσεις από 300.001 και μέχρι 400.000 γραμμάτια 
πρόσθετη προμήθεια 3% και μόνο για το κλιμάκιο αυτό 
και για πωλήσεις από 400.001 γραμμάτια και άνω πρό¬ 
σθετη προμήθεια 4% και μόνο για τις επιπλέον πωλήσεις. 

Συμμετοχή στην προμήθεια θα έχουν όλοι οι πράκτορες 
και λαχειοπώλες που θα προμηθευτούν τουλάχιστον 
25.000 γραμμάτια του λαχείου για τις πόλεις της Αθήνας 
και Θεσσαλονίκης και 5.000 γραμμάτια για την υπόλοιπη 
Ελλάδα, από τη Διεύθυνση Κρατικών Λαχείων. 

Σημειώνεται ότι η ποσότητα των 25.000 ή των 5.000 
γραμματίων αντίστοιχα δεν θα αφαιρείται αλλά θα συνυ¬ 
πολογίζεται στον προσδιορισμό της πρόσθετης προμή¬ 
θειας. 

2. Για την ασφάλιση των ασφαλισμένων πλανοδίων λα¬ 
χειοπωλών παρακρατείται και αποδίδεται στο ΙΚΑ ποσο¬ 
στό 1% επί της ονομαστικής αξίας των γραμματίων που 
θαπωληθούν. 

7. Διανεμητέα κέρδη 

Τ α ποσά που θα διατεθούν για λαχνούς δεν μπορεί να εί¬ 
ναι λιγότερα από το ποσοστό 58% των ακαθαρίστων ει¬ 
σπράξεων του λαχείου. Στο συνολικό ποσό των διανεμη- 
τέων κερδών θα υπολογιστεί και το κόστος συμμετοχής 
του λαχείου στην Ευρωπαϊκή Κλήρωση της ΕΙΊΒΟΡΕΑΝ 
Ι.ΟΤΤΕΒΙΕ3. 

Τα διανεμητέα κέρδη διακρίνονται στον Ευρωπαϊκό Λα¬ 
χνό, σε βασικά κέρδη κάθε σειράς και στα ειδικά κέρδη 
του λαχείου. 

8. Ευρωπαϊκός Λαχνός 

Ο Ευρωπαϊκός Λαχνός είναι μοναδικός και κερδίζει το 
ποσό των 2.500.000 ΕΥΡΩ ή των 850.000.000 δραχμών 


περίπου και χρηματοδοτείται από την αγορά 125 μερι¬ 
δίων των 20.000 ΕΥΡΩ έκαστο, εκ μέρους των συμμετε- 
χόντων κρατών. 

Η χώρα μας συμμετέχει με πέντε (5) μερίδια συνολικής 
αξίας 100.000 ΕΥΡΩ που καλύπτεται με την έκδοση αμε- 
τάκλητης Τραπεζικής Εγγυητικής Επιστολής, υπέρ της 
χώρας που θα κερδίσει τον ως άνω μοναδικό λαχνό των 
2.500.000 ΕΥΡΩ. 

Εφόσον δικαιούχος του λαχνού αυτού κληρωθεί η χώρα 
μας, ο λαχνός θα ανήκει σε μία συγκεκριμένη σειρά που θα 
προσδιοριστεί με κλήρωση και θα αποδοθεί στον τυχερό, 
προσαυξημένος με το ποσό του 1.000.000 δραχμών. Σε 
όλες τις άλλες σειρές που θα κυκλοφορήσουν, ο αριθμός 
του πιο πάνω λαχνού θα κερδίσει το ποσό του 1.000.000 
δραχμών. Το ίδιο κέρδος του 1.000.000 δραχμών θα κερ¬ 
δίσουν σε όλες τις σειρές οι κάτοχοι γραμματίων με τον 
ίδιο αριθμό του Ευρωπαϊκού Λαχνού και στην περίπτωση 
που δεν είναι δικαιούχος του λαχνού η χώρα μας. 

Σε περίπτωση που ο κληρωθείς Ευρωπαϊκός λαχνός συ- 
μπέσει με έναν από τους κληρωθέντες πρώτους λαχνούς 
των βασικών κερδών κάθε σειράς (πλήν των αρτίων λα¬ 
χνών) ή με τον ειδικό λαχνό της Ελληνικής κλήρωσης τό¬ 
τε οι κάτοχοι των τυχερών γραμματίων θα εισπράξουν το 
πολλαπλό κέρδος. 

9. Βασικά κέρδη κάθε σειράς στην Ελληνική κλήρωση 

Στα βασικά κέρδη μετέχουν όλα τα γραμμάτια κάθε σει¬ 
ράς, κερδίζουν από αυτά 2021 γραμμάτια, ως ακολού¬ 
θως: 

1 λαχνός των 10.000.000 δρχ = 10.000.000 δρχ 

1 λαχνός των 2.000.000 δρχ = 2.000.000 δρχ 

1 λαχνός των 1.000.000 δρχ = 1.000.000 δρχ 

10 λαχνοί των 200.000 δρχ = 2.000.000 δρχ 

10 λαχνοί των 100.000 δρχ = 1.000.000 δρχ 

1998 λαχνοί των 2.000 δρχ = 3.996.000 δον 

2021 19.996.000 δρχ 

Σημείωση: οι 1998 λαχνοί θα είναι όλα τα γραμμάτια που 
θα έχουν ίδιους τους δύο τελευταίους αριθμούς με τους 
δύο τελευταίους αριθμούς του πρώτου λαχνού των 
10.000.000 δραχμών και του δεύτερου λαχνού των 
2.000.000 δραχμών, με τη σειρά που κληρώθηκαν. 

Στην περίπτωση που κατά τη διεξαγωγή της ελληνικής 
κλήρωσης συμπέσει τα δύο τελευταία ψηφία των δύο 
πρώτων λαχνών να είναι όμοια τότε τα αντίστοιχα κέρδη 
διπλασιάζονται. 

10. Μεγάλος λαχνός της Ελληνικής Κλήρωσης 

Ένας από τους λαχνούς των 10.000.000 δραχμών σε 
μία συγκεκριμένη σειρά, που θα κληρωθεί μεταξύ των σει¬ 
ρών που κυκλοφόρησαν, θα κερδίσει το ποσόν των 
50.000.000 δρχ, δηλαδή θα προσαυξηθεί με επιπλέον 
40.000.000 δραχμές. 

11. Αδιανέμητο ποσό κερδών Ελληνικής Κλήρωσης 

Το τυχόν αδιανέμητο ποσό κερδών που ενδεχόμενα θα 
προκύψει από αυξημένες πωλήσεις και μέχρι συμπλήρω¬ 
σης του ποσοστού 58% θα χρηματοδοτήσει επιπλέον λα¬ 
χνούς της Ελληνικής κλήρωσης, σε όλες τις σειρές, το 
κέρδος των οποίων δεν θα υπερβαίνει τα 5.000.000 δραχ¬ 
μές. 

12. Ειδικά Κέρδη Ευρωπαϊκού Λαχείου 

1. Καθιερώνεται ειδικός χρηματικός λαχνός ύψους 
28.800.000 δραχμών (καθαρό κέρδος 25.922.500) και ο 

οποίος θα αφορά την αγορά πολυτελούς αυτοκινήτου 
επιλογής του τυχερού που θα αναδειχθεί μετά από την 
κλήρωση συγκεκριμένου αριθμού και σειράς. Στις άλ¬ 
λες σειρές ο ίδιος αριθμός θα κερδίζει χρηματικό λα¬ 
χνό ύψους 4.400.000 δραχμών (καθαρό κέρδος 

3.962.500 δρχ.) για την αγορά αυτοκινήτου επιλογής 
του τυχερού. 

2. Προϋποθέσεις Είσπραξης Κέρδους Ειδικού Λαχνού: 

Για την είσπραξη του χρηματικού κέρδους αγοράς αυ¬ 
τοκινήτου, ο παίκτης του τυχερού γραμματίου υποχρεού- 
ται να προσκομίσει το τυχερό γραμμάτιο στη ΔΚΛ, εντός 
τεσσάρων μηνών από την ημερομηνία της κλήρωσης. Η 
ΔΚΛ θατου χορηγήσει μία βεβαίωση ότι δικαούται να αγο¬ 
ράσει αυτοκίνητο συνολικής αξίας τουλάχιστον 

25.922.500 δραχμών ή 3.962.500 κατά περίπτωση. Σημει¬ 
ώνεται ότι στην τιμή του αυτοκινήτου συμπεριλαμβάνο- 
νται και τα έξοδα ταξινόμησης. Τα χρήματα της αγοράς 
του αυτοκινήτου θα τα εισπράξει αφού προσκομίσει στην 
ΔΚΛ φωτοαντίγραφα επικυρωμένα του τιμολογίου αγο- 
ράςτου αυτοκινήτου και της άδειας κυκλοφορίας του, με 
ημερομηνία μεταγενέστερη της κλήρωσης του λαχείου. 
(Σάββατο 14 Οκτωβρίου 2000). Είναι δυνατόν όμως, οικά- 
τοχοιτωντυχερώνγραμματίωντου ειδικού λαχνού, να δη¬ 
λώσουν ότι δεν επιθυμούν να προβούν στην αγορά αυτο¬ 
κινήτων. Σαυτή την περίπτωση δικαούνται να εισπράξουν 
από την ΔΚΛ το χρηματικό κέρδος που αντιστοιχεί στον 
αντίστοιχο ειδικό λαχνό. 

13. Τρόπος διεξαγωγής των κληρώσεων 

Α. ΕΛΛΗΝΙΚΗ ΚΛΗΡΩΣΗ 

1) Βασικά κέρδη κάθε σειράς 

Χρησιμοποιείται μία συστοιχία πέντε ηλεκτρομηχανι- 
κών κληρωτίδων. Σε κάθε μία από αυτές παρουσία της 
ΕΔΚΛ και δημόσια ρίχνονται δέκα σφαιρίδια, στο εξωτε¬ 
ρικό καθενός των οποίων βρίσκεται γραμμένος ένας μο¬ 
νοψήφιος αριθμός, από το 0 έως το 9. 

Μετά από αυτά, περιστρέφονται οι κληρωτίδες και μό¬ 
λις σταματήσουν, τα σφαιρίδια που μπήκαν τυχαία στον 
κυλινδρικό τροφοδότη κάθε κληρωτίδας φανερώνουν 
τους αριθμούς, οι οποίοι διαβαζόμενοι από τα αριστερά 
προς τα δεξιά, όπως φαίνονται από τη θέση των θεατών, 
σχηματίζουν έναν ενιαίο αριθμό που προσδιορίζει τον 
αριθμό του γραμματίου που κερδίζει τον Α' λαχνό 
(10.000.000 δρχ). 

Μετά την ανάγνωση των αριθμών των σφαιριδίων αυτά 
επιστρέφουν μηχανικά στο δάπεδο του χώρου ανάδευ- 
σης των κληρωτίδων. 

Ακολούθως, κατά τον αυτό τρόπο, προσδιορίζεται το 
γραμμάτιο που θα κερδίσει το δεύτερο, τρίτο, τέταρτο 
κλπ. λαχνό, μέχρι να εξαντληθούν και οι είκοσι τρεις (23) 
λαχνοί που αναφέρονται στο άρθρο 9 ή και αυτοί που εν¬ 
δεχόμενα θα προκύψουν σύμφωνα με τις διατάξεις του 
άρθρου 11. 

Εάν κατά τη διαδικασία της κλήρωσης, εξαχθεί αριθμός 
γραμματίου που κληρώθηκε ήδη, η κλήρωση επαναλαμ¬ 
βάνεται. Επίσης εάν σχηματισθεί ο αριθμός 00000 θεω¬ 
ρείται ότι κληρώθηκε ο αριθμός 100.000. 

2) Κλήρωση Μεγάλου Λαχνού. 

Η κλήρωση αυτή θα γίνει μετά την εξαγωγή του πρώτου 
λαχνού της κλήρωσης (Λαχνός 10.000.000) δραχμών με¬ 
ταξύ των σειρών που θα κυκλοφορήσουν με την παρακά¬ 
τω διαδικασία: 


Σε μίαηλεκτρομηχανική κληρωτίδα παρουσία της ΕΔΚΛ 
και δημόσια ρίχνονται τόσα αριθμημένα σφαιρίδια, όσες 
και οι σειρές που κυκλοφόρησαν. 

Η ηλεκτρομηχανική κληρωτίδα τίθεται σε κίνηση και μό¬ 
λις σταματήσει, το σφαιρίδιο που μπήκε τυχαία στον κυ¬ 
λινδρικό τροφοδότη προσδιορίζει τη σειρά που κερδίζει 
και στην οποία ανήκει ο Μεγάλος λαχνός της βασικής κλή¬ 
ρωσης που κερδίζει το ποσόντων 50.000.000 δραχμών. 

3) Κλήρωση Ειδικών Κερδών Ευρωπαϊκού Λαχείου. 

Χρησιμοποιείται μία συστοιχία έξη ηλεκτρομηχανικών 
κληρωτίδων. Δηλαδή χρησιμοποιούνται οι πέντε (5) ηλε- 
κτρομηχανικές κληρωτίδες που χρησιμοποιήθηκαν για 
την κλήρωση των βασικών κερδών κάθε σειράς και η ηλε¬ 
κτρομηχανική κληρωτίδα που χρησιμοποιήθηκε για τον 
προσδιορισμό της σειράς του Μεγάλου Λαχνού. 

Πρώτα τίθενται σε κίνηση οι 5 ηλεκτρομηχανικές κλη¬ 
ρωτίδες και μόλις σταματήσουντα σφαιρίδια που μπήκαν 
τυχαία στον κυλινδρικό τροφοδότη κάθε κληρωτίδας, φα¬ 
νερώνουν τους αριθμούς, οι οποίοι διαβαζόμενοι από τα 
αριστερά προς τα δεξιά, όπως φαίνονται από τη θέση των 
θεατών, σχηματίζουν έναν ενιαίο αριθμό, που προσδιορί¬ 
ζει τους λαχνούς που κερδίζουν τα Ειδικά Κέρδη του Ευ¬ 
ρωπαϊκού Λαχνού. 

Για τον προσδιορισμό της σειράς που κερδίζει το χρη¬ 
ματικό κέρδος της αγοράς του πολυτελούς αυτοκινήτου 
χρησιμοποιείται η έκτη ηλεκτρομηχανική κληρωτίδα η 
οποία τίθεται σε κίνηση και μόλις σταματήσει το σφαιρί¬ 
διο που μπήκε τυχαία στον κυλινδρικό τροφοδότη προσ¬ 
διορίζει τη σειρά που κερδίζει το χρηματικό κέρδος της 
αγοράς του πολυτελούς αυτοκινήτου. 

Όλες οι άλλες σειρές που κυκλοφόρησαν και δεν κλη¬ 
ρώθηκαν κερδίζουντο χρηματικό κέρδος της αγοράς αυ¬ 
τοκινήτου αξίας ονομαστικής 4.400.000 δρχ. 

Αν εξαχθεί από τις ηλεκτρομηχανικές κληρωτίδες λα¬ 
χνός που είναι ίδιος με έναν από τους 23 ή περισσότερους 
κατά περίπτωση λαχνούς των βασικών κερδών τότε επα¬ 
ναλαμβάνεται η κλήρωση ως προς τον αριθμό. 

Επίσης αν συμπέσει με τον λαχνό της Ευρωπαϊκής κλή¬ 
ρωσης τότε ο λαχνός δικαιούται το πολλαπλό κέρδος. 

Εάν σχηματισθεί ο αριθμός 00000 θεωρείται ότι κληρώ¬ 
θηκε ο αριθμός 100.000. 

Η Δ/νση Κρατικών Λαχείων, πριν από την έναρξη της 
κλήρωσης θα καταθέσει στην Επιτροπή Διοίκησης Κρατι¬ 
κών Λαχείωνπίνακατωνγραμματίωντου Λαχείου που δεν 
πωλήθηκαν. Ο πίνακας αυτός θα είναι υπογεγραμμένος 
από τους: Διευθυντή της Διεύθυνσης Κρατικών Λαχείων 
και την Επιτροπή Ελέγχου Πρωτοκόλλου αδιαθέτων 
γραμματίωντου Λαϊκού Λαχείου. Ο πίνακας θα θεωρηθεί, 
πριν από την έναρξη της κλήρωσης, απότονΠρόεδροτης 
Επιτροπής Διοίκησης Κρατικών Λαχείων. 

Οι αριθμοί που κερδίζουν, οι σειρές και τα αντίστοιχα 
ποσά των κερδών της ελληνικής κλήρωσης, εκφωνούνται 
από υπαλλήλους της Δ/νσης Κρατικών Λαχείων και κατα¬ 
γράφονται σε αριθμημένα τεμάχια χάρτου. 

Τα αποτελέσματα της κλήρωσης, τα οποία θα διεξα- 
χθούνως ανωτέρω, θα καταχωρηθούναπότη Γ ραμματέα 
της Επιτροπής Διοίκησης Κρατικών Λαχείων, σε πρωτό¬ 
κολλο, που θα υπογράφει απ’αυτήν και από τα μέλη και 
τον Πρόεδρο της Επιτροπής Διοίκησης, που θα παραβρί¬ 
σκονται στην κλήρωση. 

Με βάση το πρωτόκολλο αυτό θα εκδοθεί από τη Δ/νση 

Κρατικών Λαχείων ο επίσημος πίνακας κερδών, με τον 
οποίο - αποκλειστικά - θα γίνουν οιπληρωμέςτων κερδών. 

Με απόφασή της η ΕΔΚΛ μπορεί να αλλάξει και να κα¬ 
θορίσει τοντρόπο κλήρωσης, καθώς επίσης να μεταβάλει 
τα χρησιμοποιούμενα υλικά της κλήρωσης, δηλαδή κλη¬ 
ρωτίδες, σφαιρίδια κλπ. 

Β. ΕΥΡΩΠΑΪΚΗ ΚΛΗΡΩΣΗ 

Η Ευρωπαϊκή κλήρωση θα γίνει στην Ιερουσαλήμτου Ισ- 
ραήλτην ίδια μέρα με την Ελληνική κλήρωση δηλαδή στις 
14.10.2000, ημέρα Σάββατο. 

Στην κλήρωση αυτή θα χρησιμοποιηθούν πέντε (5) κλη¬ 
ρωτίδες, που κάθε μία περιέχει δέκα (10) μπάλες. Επίσης 
θα χρησιμοποιηθεί μία κληρωτίδα με εκατόν είκοσι πέντε 
(125) μπάλες, όσα καιτα μερίδια των κρατών - μελώνπου 
συμμετέχουν στην Ευρωπαϊκή κλήρωση. 

Κάθε Κράτος που συμμετέχει έχειτόσες μπάλες, όσα εί¬ 
ναι και τα μερίδια χρηματοδότησης του λαχνού, που έχει 
αποκτήσει. 

Κάθε μπάλα έχει την ένδειξη του Κράτους που συμμε¬ 
τέχει. 

Η εξαγωγή πέντε (5) μπαλών, προερχομένωνη κάθε μία 
από μία κληρωτίδα θα προσδιορίσει έναν πενταψήφιο 
αριθμό, που αποτελείτο μοναδικό Ευρωπαϊκό Λαχνό και 
κερδίζει το ποσό των 2.500.000 ΕΥΡΩ. 

Η εξαγωγή μίας μπάλας από την κληρωτίδα που περιέ¬ 
χει τις 125 μπάλες θα προσδιορίσει το συμμετέχον μέλος 
που εξέδωσε το ήταγραμμάτιαλαχείωνπου κερδίζουντο 
μεγάλο Ευρωπαϊκό Λαχνό. 

Εάν είναι αναγκαίο, μία κλήρωση θα συμπληρώσει αυ¬ 
τήν του αριθμού των 5 ψηφίων, με σκοπό να επιτευχθεί η 
εξατομίκευση δια της κλήρωσης, της σειράς ή του στοι¬ 
χείου που κερδίζει τον πιο πάνω λαχνό. 

Στην περίπτωση κατά την οποίαν δικαιούχος του κέρ- 
δουςτων 2.500.000 ΕΥΡΩ ή 850.000.000 δρχπερίπου της 
Ευρωπαϊκής Κλήρωσης είναι η χώρα μας και ο κληρωθείς 
αριθμός συμπέσει με αδιάθετο γραμμάτιο, τότε για τη 
διανομή του ποσού αυτού θα διεξαχθεί και δεύτερη Ελ¬ 
ληνική Κλήρωση σε ημέρα και ώρα που θα ορίσει με από¬ 
φασή της η ΕΔΚΛ. Στην κλήρωση αυτή θα συμμετέχουν 
άλατα γραμμάτια του λαχείου που θα έχουν κυκλοφορή¬ 
σει και θα έχουν διατεθεί μέχρι την ημέρα της διεξαγωγής 
της δεύτερης Ελληνικής Ευρωπαϊκής Κλήρωσης. 

Για την κλήρωση αυτή θα συνταχθεί ειδικό πρόγραμμα 
κατανομής κερδών. 

14. Καταστροφή των αδιάθετων γραμματίων 
του Ευρωπαϊκού Λαχείου 

Όλα τα γραμμάτια που δεν πωλήθηκαν, εκτός από εκεί¬ 
να τα οποία κερδίζουν -τυχόν- ποσά , μετά την κλήρωση 
καταστρέφονται με πολτοποίηση. Γ ια την καταστροφή 
συντάσσεται σχετικό πρωτόκολλο, το οποίο υπογράφε¬ 
ται από το Διευθυντή της Διεύθυνσης Κρατικών Λαχείων, 
τον Προϊστάμενο του Τμήματος Εποπτείας και 
Εσωτ.Ελέγχου και τον Προϊστάμενο Γραμματείας της 
Υπηρεσίας. 

15. Πληρωμή των κερδών 

Τα κέρδη της Ελληνικής κλήρωσης θα καταβληθούν 
στους τυχερούς από την 23η Οκτωβρίου 2000 σύμφωνα 
με τις ισχύουσες διατάξεις του Κανονισμού Ίδρυσης και 
Λειτουργίας Πρακτορείων Κρατικών Λαχείων. Ειδικά τα 
κέρδη του λαχνού των 2.500.000 ΕΥΡΩ της ΕίΙΒΟΡΕΑΝ 
ΙΟΤΤΕΡΙΕδ θα καταβληθούν όταν το σχετικό ποσό μετα¬ 
φερθεί και είναι διαθέσιμο προς πληρωμή. 


Σε περίπτωση πολλαπλού κέρδους, καταβάλλεται μόνο 
το μεγαλύτερο κέρδος εκτός από τις περιπτώσεις των άρ¬ 
θρων 8 και 13 της παρούσης. 

16. Παραγραφή Κερδών 

Το δικαίωμα για είσπραξη όλων των κερδών παραγράφε¬ 
ται μετάτηνπάροδο τεσσάρων (4) μηνών απότηνημέρατης 
Ελληνικής κλήρωσης. Εξαιρούνται τα κέρδη των Ειδικών 
Λαχνών της Ελληνικής κλήρωσης τα οποία παραγράφονται 
μετά την πάροδο έτους από την ημέρα της Ελληνικής κλή¬ 
ρωσης με την προϋπόθεση όμως ότι τα τυχερά γραμμάτια 
θα κατατεθούν στη ΔΚΛ εντός τεσσάρων μηνών από την 
ημερομηνία της κλήρωσης. 

Τα κέρδη που παραγράφονται, στο σύνολό τους, διατίθε¬ 
νται σύμφωνα με τις διατάξεις που ισχύουν για τις παρα¬ 
γραφές του Λαϊκού Λαχείου. 

17. Γ ενικά έξοδα - Διαφήμιση του Λαχείου 

Τα έξοδα κάθε μορφής, ήτοι εκτύπωσης, διαφήμισης, δια¬ 
νομής, διαχείρισης κλπ. καθορίζονται με απόφαση της Επι¬ 
τροπής Διοίκησης Κρατικών Λαχείων. Ειδικά για τη διαφή¬ 
μιση και προώθηση του λαχείου θα δαπανηθεί ποσό που θα 
αντληθεί από το λογαριασμό διαφήμισης του Λαϊκού Λα¬ 
χείου. 

18. Νομικές σχέσεις προς το Λαχείο 

Η Δ/νση Κρατικών Λαχείων δεν φέρει καμμία ευθύνη για 
γεγονότα που δεν προβλέπονται από την απόφαση αυτή ή 
για πράξεις ή παραλείψεις των πωλητών των λαχείων που 
έγιναν κατά παράβαση αυτής. 

Η τυχόν αναγραφή επί του γραμματίου ονόματος ή ονο¬ 
μάτων, σε ένδειξη ιδιοκτησίας, ή συνιδιοκτησίας, δεν έχει 
ισχύ απέναντι στη Δ/νση Κρατικών Λαχείων. 

Γραμμάτια του λαχείου μπορεί να στέλνονται, μετά από 
αίτηση των ενδιαφερομένων, καιταχυδρομικώςή και με άλ¬ 
λο τρόπο, σε βάρος και κίνδυνο των αιτούντων. 

Οι πωλητές του λαχείου (Πράκτορες Κρατικών Λαχείων 
και Λαχειοπώλες) που θα προμηθευτούν ποσότητες του λα¬ 
χείου από τη ΔΚΛ έχουν δικαίωμα επιστροφής μέχριτου πο¬ 
σοστού 50% της συνολικής ποσότητας που θα παραλάβουν 
για διάθεση. Από την ποσότητα αυτή τα μισό θα επιστρα- 
φούν σε δεκαράκια συνεχόμενων αριθμών, από το 1 μέχρι 
το 0 και τα υπόλοιπα σε διάφορα νούμερα. Τα επιστρεφό- 
μενα λαχεία θα πρέπει να έχουν καταχωρηθεί σε καταστά¬ 
σεις που θα περιέχουν τις σειρές και τους αριθμούς των λα¬ 
χείων που επιστράφηκαν, όπως επίσης και την ποσότητα. 

Ο προσδιορισμός του χρόνου επιστροφής θα αποφασι- 
στεί με απόφαση της ΕΔΚΛ. 

Οι δοσοληπτικοί λογαριασμοί των πρακτόρων και λαχειο¬ 
πωλών θα χρεωθούν ή θα πιστωθούν αντίστοιχα με τις τυ¬ 
χόν διαφορές που θα προκύψουν από τον έλεγχο των επι- 
στρεφομένων. 

Κάθε θέμα που δεν προβλέπεται από την παρούσα από¬ 
φαση θα ρυθμίζεται με απόφαση της Επιτροπής Διοίκησης 
Κρατικών Λαχείων. 

19. Διαχειριστικές και λογιστικές ενέργειες 

Η Δ/νση Κρατικών Λαχείων, ως προς τις διαχειριστικές και 
λογιστικές ενέργειες, πρέπει να ακολουθεί όσα ισχύουν για 
τις κανονικές κληρώσεις του Λαϊκού Λαχείου. 

20. Ημερομηνία κυκλοφορίας των γραμματίων 
του Λαχείου. 

Σανημερομηνίαέναρξηςκυκλοφορίαςτων γραμματίων 
του λαχείου ορίζεται το πρώτο δεκαήμερο του μηνάς Σε¬ 
πτεμβρίου 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2000 

Ο Γενικός Γραμματέας 
ΧΑΡΗΣ ΑΛΑΜΑΝΟΣ 

-♦- 

Αριθμ. 5134 (2) 

Τροποποίηση της συστατικής πράξης της 
Δ.Ε.Υ.Α. Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. - Τις διατάξεις του άρθρου 1 παρ. 3 του Ν. 1069/1980. 

2. - Τις διατάξεις του άρθρου 1 του Ν. 2647/1998 «Με¬ 
ταβίβαση αρμοδιοτήτων στις Περιφέρειες και την Αυτοδι¬ 
οίκηση και άλλες διατάξεις». 

3. - Τις διατάξεις του Ν. 2539/1997 και του άρθρου 277 
του Π.Δ/τος 410/1995. 

4. - Τα Π. Δ/γματα 294/1982 και 508/1985 που αφορούν 
την αρχική συστατική πράξη της Δ.Ε.Υ.Α. Φλώρινας κα¬ 
θώς και την μετέπειτα τροποποίησή της. 

5. - Την αριθμ. 449/1999 γνωμοδότηση του Νομικού 
Συμβουλίου του Κράτους, Γ'Τμήματος. 

6. - Την αριθμ. 25327/28/31.8.1999 εγκύκλιο του Υπουρ¬ 
γείου Εσωτερικών, Δημ. Δ/σης και Αποκ/σης. 

7. - Το αριθμ. 37501/23.1.1999 έγγραφο του Υπουργεί¬ 
ου Εσωτερικών, Δημ. Δ/σης και Αποκ/σης. 

8. - Την αριθμ. 49/2000 απόφαση του Διοικητικού Συμ¬ 
βουλίου της Δ.Ε.Υ.Α. Φλώρινας και την αριθμ. 199/2000 
απόφαση του Δημοτικού Συμβουλίου Φλώρινας, με την 
οποία εγκρίνεται η τροποποίηση της συστατικής πράξης 
της Δ.Ε.Υ.Α. Φλώρινας με αντικατάσταση της παρ. 4 του 
μόνου άρθρου του Π.Δ/τος 294/1982. 

9. - Την οικονομοτεχνική μελέτη της Δ.Ε.Υ.Α. Φλώρινας, 
αποφασίζουμε: 

Εγκρίνουμε την αριθμ. 199/2000 απόφαση του Δημοτι¬ 
κού Συμβουλίου Φλώρινας, που αναφέρεται στην τροπο¬ 
ποίηση της συστατικής πράξης της Δ.Ε.Υ.Α, Φλώρινας με 
αντικατάσταση της παρ. 4του μόνου άρθρουτου Π. Δ/τος 
294/1982 ως εξής: «Περιοχή αρμοδιότητας της επιχείρη¬ 
σης είναι η διοικητική περιφέρεια του Δήμου Φλώρινας, 
όπως αυτή διαμορφώθηκε μετά την εφαρμογή του Ν. 
2539/1997». 

Από την απόφαση αυτή δεν προκαλείται δαπάνη σε βά¬ 
ρος του προϋπ/σμού του Δήμου Φλώρινας και της 
Δ.Ε.Υ.Α. Φλώρινας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 17 Ιουλίου 2000 
Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθμ. 4634 (3) 

Απαγόρευση κυνηγίου ορισμένου χρόνου στο Δήμο 
Φαρκαδόνας Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 «πε¬ 


ρί αντικαταστάσεως και συμπληρώσεως διατάξεων τινών 
του Νομοθετικού Διατάγματος 86/1969 περί Δασικού Κω¬ 
δικός». 

2. Τις διατάξεις της αριθ. 414985/29.11.1985 (ΦΕΚ 
757/Β7 18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

3. Την αριθ. 2155/29.8.1997 Απόφαση του Γενικού 
Γραμματέα Περιφέρειας Θεσσαλίας όπως συμπληρώθη¬ 
κε - τροποποιήθηκε με την αριθ. 449/17.2.1998 «περί 
εξουσιοδότησης του Διευθυντή Δ/νσης Διοίκησης Περι¬ 
φέρειας, Προϊσταμένων, Δ/νσης Δασών Περιφέρειας 
Δ/νσεων Δασών Νομών και Δασαρχείων Περιφέρειας». 

4. Το με αριθ. 124/22.6.2000 έγγραφο του Κυνηγετικού 
Συλλόγου Τρικάλων με το οποίο προτείνει την απαγόρευ¬ 
ση κυνηγίου για 3 χρόνια στην περιοχή Παναγίτσης - Γρι- 
ζάνου, για τον λόγο ότι ο λαγός και η πέρδικα πληθυσμια- 
κά έχουν περιορισθεί σημαντικά με κίνδυνο αφανισμού 
των. 

5. Την από 12.7.2000 Έκθεση Αυτοψίας του Δασολόγου 
Νικηφόρου Αντωνιάδη σε συνδιασμό με την σκοπιμότητα 
απαγόρευσης του κυνηγίου για την προστασία ανάπτυξη, 
αναπαραγωγή και εκμετάλλευση του θηραματικού πλού¬ 
του καιτης άγριας πανίδας της χώρας μας, αποφασίζουμε: 

Απαγορεύουμε το κυνήγι όλων των θηραμάτων για τρία 
(3) χρόνια, από 20.8.2000 μέχρι 19.8.2003, σε έκταση 
7.067 στρεμμάτων στις θέσεις «Μαγούλες», «Λόρσα», 
«Βρύση Δημητρώ», «Ποταμιά», «Ρέμα Παλιοκαλύβες», 
«Ακαμάτης», «Στενή», «Τρία Σύνορα», περιοχής δημοτι¬ 
κών διαμερισμάτων Παναγίτσης και Γριζάνου του δήμου 
Φαρκαδόνος, που περικλείεται από την παρακάτω οριο- 
γραμμή: 

Αρχίζει από επαρχιακό δρόμο Φαρκαδόνας Παναγί- 
τσας στο σημείο που κατέρχεται το ρέμα Άγιος Αθανά¬ 
σιος απ’ όπου ακολουθώντας ανατολικά και βόρεια τα 
όρια με το καταφύγιο Φαρκαδόνας Παναγίτσης και με κα¬ 
τεύθυνση το ίδιο ρέμα ανέρχεται μέχρι το ύψωμα «Ακα¬ 
μάτης». Συνεχίζοντας ανατολικά και βόρεια τα όρια με το 
ίδιο καταφύγιο διέρχεται την κορυφογραμμή προς τις θέ¬ 
σεις «Στενή», «Τρία Σύνορα» και φθάνει μέχρι τη θέση 
«Αρχοντιές», απ’ όπου συνέχεια με διαφορετική κατεύ¬ 
θυνση των ορίων του καταφυγίου, κατέρχεται δυτικά τη 
ράχη «Ντουμάνη Μάρμαρα» και φθάνει μέχρι το κεντρικό 
ρέμα στη θέση «Σμίξη». Με κατεύθυνση το ίδιο ρέμα 
«Γ κουμούσια» δυτικά διέρχεται απάτη συμβολή με το ρέ¬ 
μα» Παλιοκαλύβες» και στη συνέχεια από τη θέση «Δημη¬ 
τρώ Βρύση» και καταλήγει έξω από τον οικισμό Γ ριζάνου 
στη γέφυρα του επαρχιακού δρόμου προς Παναγίτσα 
Φαρκαδόνα. Ακολουθώντας νότια τον ίδιο επαρχιακό 
δρόμο φθάνει στον οικισμό Παναγίτσας που τον παρακά¬ 
μπτει ανατολικά και συνεχίζοντας τον ίδιο επαρχιακό δρό¬ 
μο φθάνει μέχρι το σημείο του ρέματος «Άγιος Αθανά¬ 
σιος» απ’ όπου και άρχισε. 

Από τις διατάξειςτης απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 14 Ιουλίου 2000 

Με εντολή Γ ενικού Γ ραμματέα Περιφέρειας 
Ο Δασάρχης Τρικάλων 
ΝΙΚΗΦΟΡΟΣ ΑΝΤΩΝΙΑΔΗΣ 

Αριθμ. 4665 (4) 

Απαγόρευση κυνηγίου ορισμένου χρόνου στο 
Δήμο Πύλης Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 «πε¬ 
ρί αντικαταστάσεως και συμπληρώσεως διατάξεων τινών 
του Νομοθετικού Διατάγματος 86/1969 περί Δασικού Κω¬ 
δικός». 

2. Τις διατάξεις της αριθ. 414985/29.11.1985 (ΦΕΚ. 
757/Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

3. Την αριθ. 2155/29.8.1997 Απόφαση του Γενικού 
Γραμματέα Περιφέρειας Θεσσαλίας όπως συμπληρώθη¬ 
κε - τροποποιήθηκε με την αριθ. 449/17.2.1998 «περί 
εξουσιοδότησης του Διευθυντή Δ/νσης Διοίκησης Περι¬ 
φέρειας, Προϊσταμένων, Δ/νσης Δασών Περιφέρειας, 
Δ/νσεων Δασών Νομών και Δασαρχείων Περιφέρειας». 

4. Το με αριθ. 124/22.6.2000 έγγραφο του Κυνηγετικού 
Συλλόγου Τρικάλων με το οποίο προτείνει την απαγόρευ¬ 
ση κυνηγίου για 3 χρόνια στην περιοχή Πύλης για τον λό¬ 
γο ότι ο λαγός και η ορεινή πέρδικα πληθυσμιακά έχουν 
περιορισθεί σημαντικά με κίνδυνο να αφανισθούν. 

5. Την από 12.7.2000 Έκθεση Αυτοψίας του Δασολόγου 
Νικηφόρου Αντωνιάδη σε συνδιασμό με την σκοπιμότητα 
απαγόρευσης του κυνηγίου για την προστασία ανάπτυξη, 
αναπαραγωγή και εκμετάλλευση του θηραματικού πλού¬ 
του και της άγριας πανίδας της χώρας μας, αποφασίζουμε: 


Απαγορεύουμε το κυνήγι όλων των θηραμάτων για τρία 
(3) χρόνια, από 20.8.2000 μέχρι 19.8.2003, σε έκταση 
8.142 στρεμμάτων στην περιοχή του δήμου Πύλης στις 
θέσεις «Ρόγγια», «Βαθειά λάκα», «Κουκουρέλος», «Περι¬ 
βόλι», «Διακότη», «Μπλο», που περικλείεται από την πα¬ 
ρακάτω οριογραμμή: 

Αρχίζει από την άκρη του οικισμού Πύλης και κατευθύ- 
νεται το δρόμο μετά το νεκροταφείο - γήπεδο ανατολικά 
προς τις θέσεις «Κούφαλος» και «Διάσελα». Στη συνέχεια 
ανέρχεται νότια και ακολουθεί τη ράχη προς τη θέση «Γυ- 
ροπούλια» απ’ όπου με κατεύθυνση την ίδια ράχη όρια με 
νομό Καρδίτσης περνά από τη θέση «Τατάρνα» και κατα¬ 
λήγει στην κορυφογραμμή του όρους Ιταμός (σημείο κε¬ 
ραίας). Με κατεύθυνση την ίδια κορυφογραμμή δυτικά 
και βόρεια όρια με Ν. Καρδίτσας, φθάνει στη θέση «Σέρ- 
τσα», απ’ όπου κατέρχεται τη ράχη και φθάνει μέχρι τη γέ¬ 
φυρα «Κονδύλη» του Πορτάίκού ποταμού. Συνεχίζοντας 
από την ίδια γέφυρα τον επαρχιακό δρόμο ανατολικά και 
νότια φθάνει στον οικισμό Πύλης τον οποίο παρακάμπτο¬ 
ντας από το δυτικό μέρος φθάνει στην άκρη του οικισμού 
στο νεκροταφείο - γήπεδο απ’ όπου και άρχισε. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 14 Ιουλίου 2000 

Με εντολή Γενικού Γ ραμματέα Περιφέρειας 
Ο Δασάρχης Τρικάλων 
ΝΙΚΗΦΟΡΟΣ ΑΝΤΩΝΙΑΔΗΣ 

